ลูกชายอายุ4ขวบค่ะ น้องปวดเป็นไข้หวัดปกติที่เด็กๆ เป็นกันช่วงไปรร. น้องเคยเป็นแบบนี้มาครั้ง หนึ่งแล้ว คือ ทานยาฆ่าเชื้อชื่อ สตาร์ม็อกแล้ว ท้องเสีย อาเจียน พอหยุดยาก็หายค่ะ แต่ทานยาหมดคอร์สแล้ว พอมาวันนี้น้องเป็นอาการเดิม ตอนแรกซื้อยามาทานเองมี somac sara ยาลดน้ำมูก แก้อาเจียน แต่น้องยังมีไข้อยู่ตลอดเลยพาไปหาคุณที่คลีนิคค่ะ คุณเลยให้ยาฆ่าเชื้อมาอีกไม่รู้ว่าส่วนประกอบของตัวยาเหมือนกันใหม เพราะน้องทานแล้วท้องเสีย 2รอบอาเจียน1ครั้งค่ะ ชื่อยา สตาร์เล็กซ์ดรายไซรัป กังวลเพราะทานยาเช้า ถ่าย 1 ครั้ง กลางวัน1 ครั้ง ถ้ากินยาไปก็จะถ่ายค่ะ อันตรายไหม
สวัสดีค่ะ ในที่นี้น่าจะหมายถึงบุตรมีไข้ มีอาการทางเดินหายใจมาก่อน พอได้ยาฆ่าเชื้อไปแล้วเกิดอาการท้องเสีย อาเจียนตามมาซึ่งอาการอาเจียนท้องเสียที่ตามมานั้น ก็บอกไม่ได้แน่ชัดว่าเป็นผลข้างเคียงจากยา ซึ่งยาฆ่าเชื้อบางชนิดมีผลต่อทางเดินอาหาร ทำให้คลื่นไส้ อาเจียน ถ่ายเหลวได้เช่นกัน หรือเป็นจากตัวโรคของบุตรเองที่อาจจะเพิ่งเริ่มแสดงอาการตามมาแนะนำการรักษาประคับประคองตามอาการ ให้ดื่มน้ำสะอาด จิบน้ำเกลือแร่ กินยาแก้คลื่นไส้ ยาแก้ปวดท้องได้ และอาจเปลี่ยนมากินยาฆ่าเชื้อพร้อมๆกับมื้ออาหารเพื่อช่วยลดอาการคลื่นไส้ ส่วนใหญ๋แล้วผลข้างเคียงของยาฆ่าเชื้อที่ทำให้ท้องเสียหรืออาเจียนรุนแรงจนทนไม่ได้นั้นพบได้น้อย คืออาจจะเกิดได้แต่ผู้ป่วยส่วนใหญ๋มักจะทนได้และค่อยๆดีขึ้นได้เอง ถ้าอาการอาเจียน ท้องเสียยังเป็นรุนแรงมาก อาจจะเป็นตัวโรคเอง และถ้ามีอาการอ่อนเพลีย ซึมลงด้วย ควรที่จะต้องพากลับไปพบกุมารแพทย์เพื่อตรวจเพิ่มเติม